Hierdie pragtige indrukwekkende getoringde gebou aan die noordekant van die Kerkplein Pretoria dateer uit die 19de eeu en is ontwerp deur die Nederlandse argitek Sytze Wierda. Dit was sy laaste gebou vir die ZAR. (Eerste was Die Ou Raadsaal)
Die eerste sitting van die Hooggeregshof 23 Mei 1877 is in die ou Volkraadsgebou op die Kerkplein gehou, later verskuif na ń gebou op die hoek van Andriesstraat en Bureulaan, maar díe gebou was gou te klein en toe is die Paleis van Justisie opgerig. Bouwerk het begin 1886, die hoeksteen is 8 Junie 1897 gelê deur Pres Paul Kruger. Bouwerk is gestaak tydens die ABO waartydens die gebou gebruik is as hospitaal vir Britse soldate.Na die oorlog is die gebou voltooi, maar nie deur die ZAR en Wierda nie. Volgens die oorspronklike tekeninge sou die gebou ryklik versier word deur beeldhouwerk, maar dit is ongelukkig nie gedoen nie. Die Paleis van Justisie op die hoek van Paul Krugerstr en Vermeulenstraat is in 1993 voltooi.